10 000 metrin juoksu

10 000 metrin juoksu on yleisurheilun kestävyysjuoksumatka, joka juostaan juoksuradalla. 10 000 metriä on yleisurheilun arvokisaohjelmassa.

Kymppitonni on alun perin metriseen järjestelmään mukautettu sovellus kuuden mailin (9 656 m) juoksukilpailusta. 400 metrin mittaisella juoksuradalla kymmenen kilometriä on yhteensä 25 täyttä kierrosta. 10 000 metriä on pisin arvokilpailuissa radalla juostava matka. Se vaatii paljon kestävyyttä, mutta kuitenkin myös nopeutta, koska juoksut päättyvät usein loppukirikamppailuihin. Ensimmäistä kertaa matka oli miehillä olympiaohjelmassa vuoden 1912 olympiakisoissa ja naisilla 1988 Soulissa. Nykyaikana ”kymppiä” juostaan melko harvoin arvokisojen ulkopuolella sen pitkän keston takia.

 Haamurajojen rikkojat 
 Miehet 
31 minuuttia – 30.58,8  1911 – Jean Bouin – Ranska
30 minuuttia – 29.52,6  1939 – Taisto Mäki – Suomi
29 minuuttia – 28.54,2  1954 – Emil Zátopek – Tšekkoslovakia
28 minuuttia – 27.39,4  1965 – Ron Clarke – Australia
27 minuuttia – 26.58,38 1993 – Yobes Ondieki – Kenia

 Naiset 
32 minuuttia – 31.35,3  1982 – Mary Decker – Yhdysvallat
31 minuuttia – 30.59,42 1985 – Ingrid Kristiansen – Norja
30 minuuttia – 29.31,78 1993 – Wang Junxia – Kiina
29 minuuttia – 28.54,14 2024 – Beatrice Chebet – Kenia

 10 000 metrin juoksu arvokilpailuissa 
10 000 m olympialaisissa

10 000 metrin juoksumatka on kuulunut olympialaisten lajivalikoimaan vuodesta 1912. Eniten kultamitaleita ovat saaneet suomalaisurheilijat. Suomeen on tullut kaikkiaan seitsemän olympiavoittoa. Toiseksi menestynein maa on Etiopia kuudella kultamitalillaan. Neuvostoliitolla on kaksi miesten mestaruutta ja yksi naisten voitto. Myös Marokolla, Tšekkoslovakialla ja Isolla-Britannialla on kaksi miesten kultamitalia. Naisten 10 000 m on ollut olympialajina vuodesta 1988. Naisten menestynein maa on Etiopia.

Menestyneimmät miesjuoksijat ovat kaksi olympiakultaa voittaneet Suomen Paavo Nurmi (1920 ja 1928) ja Lasse Virén (1972 ja 1976), Tšekkoslovakian Emil Zátopek (1948 ja 1952), Etiopian Haile Gebrselassie (1996 ja 2000), Kenenisa Bekele (2004 ja 2008) sekä Ison-Britannian Mohamed Farah (2012 ja 2016). Naisten juoksussa kahteen olympiakultaan ovat yltäneet Etiopian Derartu Tulu (1992 ja 2000) ja Tirunesh Dibaba (2008 ja 2012).

 Mitalistit 

10 000 m yleisurheilun MM-kilpailuissa

Yleisurheilun MM-kilpailuissa ovat parhaiten menestyneet etiopialaiset ja kenialaiset juoksijat. Eniten maailmanmestaruuksia ovat saavuttaneet Etiopian Haile Gebreselassie ja Kenenisa Bekele, molemmat ovat voittaneet MM-kultaa neljästi. Naisten matkalla menestynein urheilija on kolme MM-kultaa voittanut Etiopian Tirunesh Dibaba.
 Mitalistit 

Ennätyksiä
Miehet
 Ennätys Aika Juoksija Päiväys Paikka Maailmanennätys  26.11,00   Joshua Cheptegei  7. lokakuuta 2020  Valencia Aasian ennätys  26.38,76   Ahmad Hassan Abdullah  5. syyskuuta 2003  Bryssel Afrikan ennätys  26.11,00   Joshua Cheptegei  7. lokakuuta 2020  Valencia Etelä-Amerikan ennätys  27.28,12   Marilson dos Santos 2. kesäkuuta 2007  Neerpelt, Belgia Euroopan ennätys  26.46,57    Mohamed Farah  3. kesäkuuta 2011  Eugene Keski- ja Pohjois-Amerikan ennätys  26.33,84   Grant Fisher 6. maaliskuuta 2022  San Juan Capistrano, Kalifornia Oseanian ennätys  27.09,57   Jack Rayner 16. maaliskuuta 2024  San Juan Capistrano, Kalifornia Suomen ennätys  27.30,99   Martti Vainio  29. elokuuta 1978  Praha
Lähteet:10,000 Metres World Athletics. Viitattu 13.8.2024. Suomen ennätykset Tilastopaja

Naiset
 Ennätys Aika Juoksija Päiväys Paikka Maailmanennätys  28.54,14   Beatrice Chebet  25. toukokuuta 2024  Eugene Aasian ennätys  29.31,78   Wang Junxia  8. syyskuuta 1993  Peking Afrikan ennätys  28.54,14   Beatrice Chebet  25. toukokuuta 2024  Eugene Etelä-Amerikan ennätys  31.33,07   Florencia Borelli 16. maaliskuuta 2024  San Juan Capistrano Euroopan ennätys  29.06,82   Sifan Hassan  6. kesäkuuta 2021  Hengelo Keski- ja Pohjois-Amerikan ennätys  30.03,82   Alicia Monson 4. maaliskuuta 2023  San Juan Capistrano Oseanian ennätys  30.35,54   Kimberley Smith 4. toukokuuta 2008  Palo Alto Suomen ennätys  31.12,78   Camilla Richardsson 20. toukokuuta 2023 Lontoo
Lähteet:10,000 Metres World Athletics. Viitattu 13.8.2024. 

Lähteet

Luokka:Kestävyysjuoksu
Luokka:Yleisurheilun olympialajit
Luokka:Seulonnan keskeiset artikkelit